Eftir að New York Times greindi frá því á mánudaginn , að stjórnendur Facebook hefðu rætt það sín á milli , hvort það væri „ þeim að kenna “ að Donald Trump hefði unnið forsetakosningarnar í Bandaríkjunum , þá hefur mikil umræða spunnist um það á hvaða vegferð samfélagsmiðlarnir séu þegar kemur að umræðu um hin ýmsu mál . Ekki okkur að kenna Facebook hefur sérstaklega verið til umræðu í Bandaríkjunum , og sá Mark Zuckerberg , forstjóri og stofnandi Facebook , ástæðu til að skrifa um þetta á Facebook síðu sína 13. nóvember síðastliðinn . Í grein hans á síðunni , segir hann 99 prósent af því sem sett er fram á Facebook sé greinanlegt eftir höfundi og þannig auðrekjanlegt . Örlítill hluti af heildinni sé það ekki , því „ afar ólíklegt “ Facebook hafi ekki haft áhrif á það hvernig fór í kosningunum 8. nóvember síðastliðinn . Auglýsing Í pistlinum segir hann einnig , að það sé ekki í verkahring Facebook að ritskoða efnið sem sé dreift á samfélagsmiðlinum og virða þurfi skoðanafrelsi í hvívetna . Hins vegar geti fyrirtækið gert meira til að tryggja að fólk sjái fyrst og fremst það sem það hefur áhuga á og villa sjá . Alltaf megi gera betur og það ætli fyrirtækið að gera . Róar ekki fólk Á vefnum Inc.com , sem fjallar um nýsköpun og viðskipti , segir að starfsfólk Facebook sé ósátt við hvernig fréttastraumi ( News Feed ) sé háttað , þar sem oft birtist á honum áróðurskenndar umfjallanir sem fólk hafi ekki óskað eftir . Þetta hafi verið áberandi í aðdraganda kosninganna og margar af vinsælustu fréttunum á Facebook , samkvæmt BuzzFeed , hafi verið rangar og uppspuni frá rótum . Þessu hafa starfsmennirnir áhyggjur , og vilja gera breytingar til úrbóta . Wall Street Journal greindi frá því í gær að Google og Twitter væru einnig undir pressu vegna þess hversu vaxandi villandi áróður væri orðinn á netinu , og hversu auðvelt það virtist vera að koma honum fyrir augu fólks . Facebook er þó orðið áhrifameira , en samfélagsmiðillinn er nú með 1,8 milljarð manna sem notendur um allan heim mánaðarlega , og notkun eykst stöðugt , sérstaklega á farsímum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .